**ΣΧΟΛΙΑ ΓΙΑ ΣΧΕΔΙΟ ΑΝΑΚΟΙΝΩΣΗΣ ΠΛΑΙΣΙΟ ΕΑΚ - ΕΥΚΕ**

1. Σημείο 14.δ. : Κρίνεται απαραίτητη η παροχή διευκρινίσεων αναφορικά με τη διαφοροποίηση σε σχέση με τις ερευνητικές υποδομές καθώς και τα δύο μπορούν να χρησιμοποιηθούν και χρησιμοποιούνται από τους Ερευνητικούς Οργανισμούς.
2. Σημείο 14.στ.: Στις ενισχύσεις για τα συμπλέγματα καινοτομίας κρίνεται θετική η προσθήκη των διευκρινίσεων για τις χρεώσεις και τους χρήστες. Κρίνεται σκόπιμο να διευκρινιστεί :
   1. τι σημαίνει στον ορισμό η έννοια των ανοιχτών υποδομών (open space),
   2. αν στα συμπλέγματα καινοτομίας είναι απαραίτητη η κοινή χρήση των υποδομών του συμπλέγματος.
3. Θετική η πρόνοια στον χρονικό περιορισμό για τον έλεγχο της οικονομικής χρήσης των επικουρικών δραστηριοτήτων σε 10 έτη.
   1. Επειδή η υποδομή με επικουρική χρήση μπορεί να αφορά σε εξοπλισμό που αποσβαίνει σε χρόνο πολύ μικρότερο από 10 έτη προτείνεται να υπάρχει εναλλακτικά η δυνατότητα ελέγχου στο χρόνο απόσβεσης της υποδομής. Στην περίπτωση αυτή η τελευταία πρόταση του σημείου 22 διαμορφώνεται ως εξής: «*Η παρακολούθηση του επικουρικού χαρακτήρα της οικονομικής δραστηριότητας εκτείνεται σε περίοδο τουλάχιστον 10 ετών από την έναρξη λειτουργίας του ερευνητικού οργανισμού ή της ερευνητικής υποδομής* ***ή την περίοδο απόσβεσης της υποδομής, όποιο από τα δύο χρονικά διαστήματα είναι βραχύτερο.*** *Σε περίπτωση που η ερευνητική υποδομή ή ο ερευνητικός οργανισμός αυξήσει την οικονομική του δραστηριότητα έτσι ώστε να μην μπορεί να θεωρηθεί επικουρική, η δημόσια χρηματοδότηση ολόκληρης της οικονομικής δραστηριότητας θα εμπίπτει στους κανόνες περί κρατικών ενισχύσεων.»*
   2. Επίσης στο σημείο 22 να προσδιοριστεί με σαφήνεια η χρονική στιγμή από την οποία μετράνε τα 10 έτη, τη στιγμή χορήγησης της ενίσχυσης, την στιγμή ολοκλήρωσης της υποδομής (σε περίπτωση υποδομής), κ.α. Η αναφορά «*έναρξη λειτουργίας του ερευνητικού οργανισμού ή της ερευνητικής υποδομή*ς» δεν είναι σαφής ειδικά στις περιπτώσεις που έχουμε ερευνητικό οργανισμό ήδη λειτουργούντα και η ενίσχυση αφορά σε απόκτηση μέρους του εξοπλισμού του.
   3. Κρίνεται σκόπιμο να ληφθεί υπόψη η περίπτωση εργαστηρίων που χρησιμοποιούνται από διαφορετικούς ερευνητικούς φορείς, που σχηματίζουν κοινή υποδομή, παρέχοντας ένα σύνολο συνεκτικών υπηρεσιών, και να προσδιοριστεί στην περίπτωση αυτή η μεθοδολογία υπολογισμού του ποσοστού των βοηθητικών δραστηριοτήτων, π.χ. αναλογικά με το χρόνο χρήσης του εργαστηρίου ανά Ερευνητικό Οργανισμό ή το χρόνο ανθρωποαπασχόλησης στο συγκεκριμένο εργαστήριο ανά Ερευνητικό Οργανισμό.
4. *Στο σημείο 25 να επιβεβαιωθεί ότι τα σημεία α και β πρέπει να ισχύουν σωρευτικά.*
5. *Στα σημεία 40.α.ι και 41 όπου αναφέρεται η ταυτότητα της οικονομικής δραστηριότητας που ενισχύεται, παρακαλούμε να διευκρινιστεί αν είναι απαραίτητη η χρήση ΚΑΔ . Αν ναι, να προσδιοριστεί το επίπεδο ανάλυσης. Επίσης το σημείο αυτό θεωρούμε ότι έρχεται σε αντίθεση με το σημείο 115 όπου αναφέρεται ότι τα περισσότερο στοχευόμενα μέτρα σε συγκεκριμένους κλάδους είναι πιο στρεβλωτικά.*
6. *Στο σημείο 52 προτείνεται να προστεθεί ότι για έργα που έχουν εγκριθεί υπό κεντρική Διαχείριση, όπως το Seal OF Excellence και το Marie Currie, και ακολουθεί χρηματοδότηση από κρατικούς πόρους τεκμαίρεται ότι πληρούν το χαρακτήρα κινήτρου.*
7. *Για τα ίδια έργα στο σημείο 62 προτείνεται να προβλεφθεί ότι τεκμαίρεται η ανάγκη κρατικής παρέμβασης.*
8. *Στον πίνακα του σημείου 95 προτείνεται τα ποσοστά να δέχονται προσαύξηση 10% για συμμετοχή τουλάχιστον 2ΚΜ, 10% για παροχή κυρίως σε μεσαίες επιχειρήσεις και 20% σε μικρές και πολύ μικρές. Με τον τρόπο αυτό προτείνεται τιμή βάσης 50% ώστε με την μικρότερη προσαύξηση να μπορούν να φτάσουν στα ποσοστά ερευνητικών υποδομών, αφού στην ουσία και τα δύο είδη χρησιμοποιούνται από ερευνητικούς οργανισμούς.*

|  |  |
| --- | --- |
|  |  |
| |  |  | | --- | --- | | την κατασκευή και αναβάθμιση τεχνολογικών υποδομών |  | |  | | | *40%* |
| - εφόσον δύο τουλάχιστον κράτη μέλη παρέχουν τη δημόσια χρηματοδότηση | *Προσαύξηση 10%* |
| - εφόσον η τεχνολογική υποδομή παρέχει υπηρεσίες κυρίως σε Μεσαία Επιχείρηση (διαθέτοντας τουλάχιστον 80 % της δυναμικότητάς της για τον σκοπό αυτό) | *προσαύξηση10%* |
| - εφόσον η τεχνολογική υποδομή παρέχει υπηρεσίες κυρίως σε Μικρή ή πολύ μικρή επιχείρηση (διαθέτοντας τουλάχιστον 80 % της δυναμικότητάς της για τον σκοπό αυτό) | *Προσαύξηση 20%* |

1. *Στο σημείο 101 το όριο των 100.000 ευρώ κρίνεται ναι πολύ χαμηλό και αυξάνει τη γραφειοκρατία. Είναι πιο χαμηλό και από το όριο Ενισχύσεων de minimis. Προτείνεται το όριο να αυξηθεί σε 500.000€.*
2. *Στο ίδιο σημείο αν έχουμε χρηματοδότηση από ΕΔΕΤ προτείνεται οι απαιτήσεις δημοσιότητας να καλύπτονται από τις απαιτήσεις του Κανονισμού Κοινών Διατάξεων.*
3. *Γενικά θέματα προς διευκρίνιση:*
   1. *Θεωρείται ότι έχουμε ανεξάρτητη έρευνα αν είναι έρευνα σε ένα συγκεκριμένο κλάδο και δε σχετίζεται με συγκεκριμένη επιχείρηση ή διαδικασία παραγωγής ή δεν αποτελεί απαίτηση των ανωτέρω;*
   2. *Πως αντιμετωπίζεται στην πράξη το γεγονός ότι συνήθως δεν υφίσταται τιμή αγοράς για τα προϊόντα της έρευνας;*
   3. *Στην πραγματική συνεργασία είναι δύσκολη η εκ των προτέρων πρόβλεψη μελλοντικών εσόδων από IPR, ώστε να υπάρξει αναλογική συμμετοχή στα έσοδα μεταξύ επιχείρησης και ερευνητικού οργανισμού, και στη διαδικασία αποζημίωσης του ΕΟ για πλήρη χρησιμοποίηση των αποτελεσμάτων έρευνας από την επιχείρηση.*
   4. *Πως αντιμετωπίζουμε Οργανισμούς που ασκούν μεικτή δραστηριότητα και μη οικονομική ερευνητική δραστηριότητα, όπως π.χ. τα νοσοκομεία; Μπορούμε να τα αντιμετωπίσουμε κατ΄ αναλογία των Ερευνητικών Οργανισμών;*